Anexa nr. 3

la Regulamentul privind armonizarea legislației

Republicii Moldova cu legislația Uniunii Europene

**Modelul1**

**TABEL DE CONCORDANȚĂ**

|  |  |
| --- | --- |
| **1** | **Titlul actului Uniunii Europene, inclusiv cele mai recente amendamente incluse** |
| **2** | **Titlul proiectului de act normativ național** |
| **3** | **Gradul general de compatibilitate** |

|  |  |  |  |  |  |
| --- | --- | --- | --- | --- | --- |
| **Actul Uniunii Europene** | **Proiectul de act normativ național** | **Gradul de compatibilitate** | **Diferențele** | **Observațiile** | **Autoritatea/****persoana responsabilă** |
| **4** | **5** | **6** | **7** | **8** | **9** |

*Instrucțiuni de completare:*

1. Se indică tipul, numărul, instituția/instituțiile care l-a/l-au adoptat, data, titlul actului Uniunii Europene, inclusiv cea mai recentă modificare a actului care constituie obiect al transpunerii, prin precizarea tipului, numărului și a datei de adoptare a actului Uniunii Europene de modificare.

2. Se indică tipul și titlul proiectului de act normativ național ce transpune dispozițiile actului Uniunii Europene.

3. Se indică gradul general de compatibilitate dintre actul Uniunii Europene care constituie obiect al transpunerii și proiectul de act normativ național care transpune normele actului Uniunii Europene, utilizîndu-se calificativele de compatibilitate stabilite în pct. 35 din Regulament.

4. Se menționează, în ordine: articolele, alineatele, paragrafele etc. ale actului Uniunii Europene, cu transcrierea tuturor dispozițiilor ce corespund acestora, astfel încît să fie reflectat întreg textul actului Uniunii Europene care constituie obiect al transpunerii. De asemenea, după caz, se menționează numărul Hotărîrii Curții de Justiție a Uniunii Europene și paragraful relevant, cu transcrierea textului acestuia.

5. Se menționează articolele, alineatele, paragrafele etc. ale proiectului de act normativ național, care corespund și transpun dispozițiile actului Uniunii Europene din compartimentul4 al tabelului de concordanță, cu transcrierea tuturor prevederilor proiectului cuprinse în aceste articole, alineate, paragrafe etc., astfel încît să fie reflectat întreg textul proiectului de act normativ național. În cazul în care prevederile actului Uniunii Europene au constituit anterior obiect al transpunerii în legislația națională, se menționează titlul actului normativ național, articolul, alineatul, paragraful etc. care au transpus dispozițiile actului Uniunii Europene.

6. Se indică gradul de compatibilitate dintre prevederile actului Uniunii Europene care se transpune și prevederile corespondente ale proiectului de act normativ care transpune dispozițiile actului Uniunii Europene, pentru fiecare articol, alineat, paragraf etc., în funcție de modul de reflectare a corespondenței acestora, utilizîndu-se calificativele de compatibilitate stabilite în pct.35din Regulament.

7. Se menționează diferențele dintre prevederile actului Uniunii Europeneși prevederile proiectului de act normativ național, în cazul în care se realizează o transpunere incompletă/parțială a dispozițiilor actului Uniunii Europene. Se explică motivele care stau la baza transpunerii incomplete/parțiale și se inserează trimiteri, mențiuni relevante.

8. Se indică termenele preconizate pentru realizarea transpunerii integrale a dispozițiilor actului Uniunii Europene și proiectele de acte normative care vor înlătura diferențele de compatibilitate constatate la compartimentul 7 al tabelului de concordanță.

9. Se indică autoritatea și persoana responsabilă de elaborarea și promovarea proiectului de act normativ. Dacă, în vederea elaborării proiectului de act normativ, a fost constituit un grup de lucru, se indică membrii grupului de lucru și autoritățile pe care le reprezintă.

**Modelul 2**

**TABEL DE CONCORDANȚĂ**

|  |  |
| --- | --- |
| **1** | **Titlul actului Uniunii Europene, inclusiv cele mai recente amendamente incluse** |
| **2** | **Titlul actului normativ național** |
| **3** | **Gradul general de compatibilitate** |
| **Actul Uniunii Europene** | **Actul normativ național** | **Gradul de compatibilitate** | **Observațiile Republicii Moldova** | **Observațiile Uniunii Europene** |
| **4** | **5** | **6** | **7** | **8** |

*Instrucțiuni de completare:*

1-6. Pentru compartimentele 1-6 ale tabelului de concordanță din modelul 2, datele de completare corespund celor din compartimentele 1-6 ale tabelului de concordanță din modelul 1, cu substituirea referințelor la „proiectul de act normativ” prin cele la „actul normativ”, la forma gramaticală corespunzătoare. La compartimentul 3 se indică tipul, numărul, data adoptării/aprobării sau emiterii și titlul actului normativ național. După caz, se indică data publicării în Monitorul Oficial al Republicii Moldova și data intrării în vigoare a actului normativ național.

7. Se menționează diferențele dintre prevederile actului Uniunii Europeneși prevederile actului normativ național, în cazul în care se realizează o transpunere incompletă/parțială a dispozițiilor actului Uniunii Europene. Se explică motivele care stau la baza transpunerii incomplete/parțiale, se inserează trimiteri, mențiuni relevante, precum și se indică termenele preconizate pentru realizarea transpunerii integrale a dispozițiilor actului Uniunii Europeneși proiectele de acte normative care vor înlătura aceste diferențe de compatibilitate.

8. Se completează de către evaluatorii desemnați de Uniunea Europeanăși cuprinde justificarea concluziei privind transpunerea incompletă/parțială a dispozițiilor actului Uniunii Europene, precum și descrierea deficiențelor de transpunere identificate.